ERG (gen)

**ERG** ili **ETS-srodni gen** jest  ljudski onkogen  sa hromosoma 21. ERG je član porodice ETS (**e**rythroblast **t**ransformation-**s**pecific) transkripcijskih faktora. Gen *ERG* kodira protein, koji se također naziva ERG, koji funkcionira kao regulator transkripcije. Geni u porodici ETS regulišu razvoj embrija, proliferaciju i diferencijaciju ćelija, te angiogenezu, upale i apoptoze. 
## Aminokiselinska sekvenca
Dužina polipeptidnog lanca je 486 aminokiselina, a molekulska težina  54.608 Da. Transkripcijski regulator ERG neophodan je za adheziju trombocita na subendotelu i regulira hematopoezu. Ima DNK vezujući domen i PNT (šiljasti) domen.

Mutacija Mld2, generirana putem ENU mutageneze, bila je prvi nefunkcionalni alel *Erg*. Homozigotni Mld2 je embrionski smrtonosan na dan 13,5. Odrasli heterozigotni miševi za mutaciju Mld2 imaju defekte hematopoetskih matičnih ćelija. To znači da kada gen ERG nije bio aktivno transkribiran i proizveden ERG protein, hematopoetske ćelije miša nisu mogle pravilno funkcionirati. Budući da je ERG važan za sposobnost hematopoetskih ćelija da funkcionišu i samoobnavljaju, može biti primijenjen u korištenju krvnih matičnih ćelija  za popravak tkiva, transplantaciju i druge terapijske primjene.

## Kancer
Ovaj gen se može klasifikovati kao protoonkogen. Tokom hromosomskih translokacija koje se dešavaju u diobi ćelija, *ERG* se može slučajno zaglaviti na drugom hromosomu od onoga kojem pripada. Ovo je analogno drugoj translokaciji, filadelfija hromosomu. To rezultira proizvodima fuzije gena, što može imati loše posljedice za ćelije. Primjeri ovih proizvoda fuzije gena bili bi TMPRSS2-ERG i NDRG1-ERG kod raka prostate, EWS-ERG kod Ewingovog sarkoma i FUS-ERG kod akutne mijeloidne leukemije. DNK vezujući protein ERG spaja se sa proteinima koji vezuju RNK Ewingovog sarkoma i TLS/FUS kod Ewingovog sarkoma i akutne mijeloidne leukemije i funkcionišu kao aktivatori transkripcije. ERG and its fusion proteins EWS-ERG and TLS/FUS-ERG inhibit apoptosis. Morfolino oligonukleotidi koji mijenjaju preradu korišteni su da induciraju preskakanje egzona 4 u ćelijskim linijama raka prostate, modelima miša i tkivu kulture eksplantata, što dovodi do efekata protiv raka, uključujući smanjenje proliferaciju i indukciju apoptoze.

### Fuzija gena TMPRSS2  
*ERG* se može spojiti sa proteinom TMPRSS2, kako bi se formirao onkogeni fuzijski gen koji se obično nalazi u ljudskom karcinomu prostate, posebno u hormonsko-refraktornom karcinomu prostate. Ovo sugerira da prekomjerna ekspresija *ERG* može doprinijeti razvoju androgene nezavisnosti kod raka prostate, putem prekida signalizacije androgenih receptora.

### Fuzija gena EWS 
Ewingov sarkom je povezan s hromosomskim translokacijama, što obično rezultira fuzijom gena s transkripcijskim regulatorima. To znači da bi se transkribirani protein mogao proizvesti u višku ili nedostatku, što rezultira neprirodnom aktivnošću u ćelijama. Obično je ovo prvi korak u progresiji ćelije u malignost. U oko 10% slučajeva Ewingovog sarkoma ima fuziju EWS1-ERG.

## Interakcije 
Pokazalo se da *ERG* ima interakcije sa:
* C-jun,
* ETS2,
* EWSR1,
* USP9X.

## Reference 
## Dopunska literatura 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vanjski linkovi 
* 

Kategorija:Geni na hromosomu 21
Kategorija:Ljudski proteini
Kategorija:Proteomika
Kategorija:Transkripcijski faktori
Kategorija:Onkogeni